
******

**ОБЩИНА ТРЯВНА**

**ОБЩИНСКА ПРОГРАМА ЗА ЗАКРИЛА НА ДЕТЕТО**

**В ОБЩИНА ТРЯВНА ЗА 2018 г.**

**І. Въведение**

Общинската програма за закрила на детето е разработена в съответствие с националните и международни стандарти -Конвенцията за правата на детето на ООН, Закон за закрила на детето, Национална програма за закрила на детето. Общинската програма документира волята и готовността на институциите в общината за повишаване качеството на живот на децата.

Съгласно чл.2 от Закона за закрила на детето - „Дете е всяко физическо лице до навършването на 18 години”.

Закрилата на детето се основава на следните принципи:

* зачитане и уважение на личността на детето;
* отглеждане на детето в семейна среда;
* осигуряване най-добрия интерес на детето;
* специална закрила на дете в риск;
* насърчаване на доброволното участие в дейностите по закрилата на детето;
* подбор на лицата, пряко ангажирани в дейностите по закрила на детето, съобразно техните личностни и социални качества и грижа за тяхната професионална квалификация;
* временен характер на ограничителните мерки;
* незабавност на действията по закрила на детето;
* грижа в съответствие с потребностите на детето;
* осигуряване развитието на дете с изявени дарби;
* насърчаване на отговорното родителство;
* подкрепа на семейството;
* превантивни мерки за сигурност и закрила на детето;
* контрол по ефективността на предприетите мерки.

Повишаването на благосъстоянието на детето изисква утвърждаване на разбирането и подхода към правата на детето като правомощия и задължения на всички структури, органи и институции, имащи отношение към детето и неговото семейство на местно ниво и целенасочена работа във всички основни области – образование, здравеопазване, спорт и свободно време, културни дейности, социални дейности, подкрепа на децата и семействата, обществена среда и сигурност.

**ІІ.Основни приоритети:**

1. Социална политика. Намаляване на детската бедност. Създаване на условия за социално включване на децата.

2. Здравеопазване. Подобряване здравето на децата.

3. Образование.Осигуряване на равен достъп до качествена предучилищна подготовка и училищно образование.

4. Правоохранителна и съдебна система.

5. Насърчаване на участието на деца.

6.Спорт, култура и дейности през свободното време.

Дейностите, включени в програмата са съобразени с потребностите за грижата за децата в общината и са предложени от широк кръг заинтересовани институции, работещи за осигуряване на израстването, развитието и безопасността на децата. Заложени са реално изпълними дейности, които да спомогнат за развитието на политиките на детето в отделните сектори и за постигане на по-ефективна защита и гаранции на основните права на децата от общината във всички сфери на обществения живот.

|  |  |  |  |  |
| --- | --- | --- | --- | --- |
| **СОЦИАЛНА ПОЛИТИКА. НАМАЛЯВАНЕ НА ДЕТСКАТА БЕДНОСТ.**  **СЪЗДАВАНЕ НА УСЛОВИЯ ЗА СОЦИАЛНО ВКЛЮЧВАНЕ НА ДЕЦАТА** | | | | |
| **Цел** | **Дейност** | **Индикатори** | **Отговорни институции** | **Предвидени финансови средства** |
| **1.1. Гарантиране на правото на детето да живее в сигурна семейна среда на контакт и с двамата родители**  **1.2. Изпълнение на Национална стратегия „Визия за деинтитуционализация на децата в Република България.** | 1.1.1. Насочване към програми за заетост и финансова подкрепа на семейства, отговарящи на условията за месечно социално подпомагане за децата, които отглеждат.  1.1.2. Подкрепа на семействата, чрез предоставяне на услуги по превенция и реинтеграция, развитие на алтернативни услуги за деца, както и предоставяне на финансови помощи и / или помощи в натура.  1.1.3. Финансово подпомагане на семействата с деца до завършване на средно образование на детето, но не повече от 20 г.възраст, обвързана с редовното посещаване на училище и предучилищна подготовка.  1.1.4. Организиране на информационни кампании сред маргиналните групи за насърчаване на отговорното родителство.  1.1.5. Подпомагане чрез еднократни помощи на деца и техните семейства в неравностойно социално положение.  1.2.1. Център за социална рехабилитация Ииинтеграция (ЦСРИ) за деца и възрастни; Личен асистент и Домашен помощник.  1.2.2. Развитие на услугата „Приемна грижа“, насочена към децата, които временно или по-продължително не могат да бъдат отглеждани от своите семейства. | Брой необхванати семейства  Брой деца, ползващи услугата  Брой оценени семейства | ДСП-Габрово  Дирекция „Бюро по труда“  ДСП-Габрово  ДСП-Габрово  Общинска администрация  ДСП-Габрово  ДСП-Габрово  ДСП-Габрово  Общинска администрация  Община Трявна | В рамките на утвърдения бюджет на институциите  В рамките на утвърдения бюджет на институциите  В рамките на утвърдения бюджет на институциите  В рамките на утвърдения бюджет на институциите  В рамките на утвърдения бюджет на институциите  В рамките на утвърдения бюджет на институциите  В рамките на утвърдения бюджет на институциите |
| **1.3. Развитие и подобряване на предоставянето на социалната услуга „Приемна грижа“** | 1.3.1 Повишаване на информираността относно приемната грижа на широката общественост и на отделни професионални групи на територията на община Трявна.  1.3.2. Информираност на приемни семейства за възможността да предоставят социалната услуга „приемна грижа“ на деца с увреждания, със специални нужди и на деца с поведенческо и девиантно поведение.  1.3.3. Консултиране и подпомагане на приемните семейства, чрез предоставяне на допълнителна информация, обучения, супервизия и оценявания, участие в процеса на напасване, опознаване и подготовката за настаняване на децата в приемните семейства. | Гарантиране най-добрия интерес на децата, живеещи в приемни семейства  Брой консултирани приемни семейства | Община Трявна  Отдел „Закрила на детето“  Община Трявна  Отдел „Закрила на детето“ | В рамките на утвърдения бюджет на институциите  В рамките на утвърдения бюджет на институциите |
| **1.4 Повишаване на административния капацитет и подбряване на междуинституционалното сътрудничество при работа с уязвими групи деца** | 1.4.1. Участие в обучения в прилагането на системен подход при работа с деца и семейства.  1.4.2. Взаимодействие и сътрудничество на органите за закрила на детето на местно ниво, съгласно компетентностите им, при прилагане на Координационния механизъм за работа с деца, жертни на насилие или в риск от насилие и/или при кризисна интервенция. | Подобряване на взаимодействието със социалните работници и представители на областта и общината при прилагане на Координационния механизъм | Общинска администрация,  ДСП-Габрово,  МКБППМН,  Учебни заведения | В рамките на утвърдения бюджет на институциите |
| **1.5 Осигуряване на своевременно ранно включване в образователната система на децата с увреждания** | 1.5.1 Организиране на кампании за информиране на семейства на деца с увреждания за правата, задължения и възможностите за ранно включване на децата в образователната система.  1.5.2. Разработване на предложение за механизъм, даващ възможност за подкрепа на децата с увреждания да продължат обучението и образованието си. Прилагане Наредбата за приобщаващо образование.  1.5.3. Разработване на програма за децата и младежите с увреждания за формиране на умения за самостоятелен живот  1.5.4. Обхващане на повече деца със СОп с цел социална интерграция и развитие на допълнителни умения. | Осигурена по-добра информираност на родителите за възможности детето да посещава детска градина и училище.  Осигурена възможност за включване на децата с увреждания в образователния процес.  Осигурена възможност за социализиране на децата с увреждания.  Брой обхванати деца със СОП. | ДСП-Габрово  Учебни заведения, ЦПППО-Габрово  Учебни заведения | В рамките на утвърдения бюджет на институциите  В рамките на утвърдения бюджет на институциите |
| **ІІ. ЗДРАВЕОПАЗВАНЕ** | | | | |
| 2.1. Разширяване достъпа до услуги за подобряване на майчиното и детското здраве | 1. Стимулиране на посещения при личен лекар и специалист от бременни и родилки, както и от майки с деца от етнокултурните общности 2. Прилагане на механизъм за по-пълно обхващане на децата в профилактични прегледи и имунизации, включително при децата от етническите малцинства | Подобрена грижа и подкрепа за новороденото дете, майките и техните семейства. | РЗИ-Габрово,  ДСП-Габрово;  Общопрактикуващи лекари | В рамките на утвърдения бюджет на институциите |
| 2.2. Превенция на рисковото поведение и промотиране на здравето сред децата | 1. Провеждане на кампании за промотиране на здравето, здравословно хранене и здравословен начин на живот 2. Провеждане на кампании с цел ограничаване употребата на психоактивни вещества, цигари и алкохол 3. Реализиране на програми по превенция и контрол на ХИВ/СПИН и програми за подобряване на контрола на туберкулозата в България | По-добра информираност на децата и семействата относно здравето, здравословното хранене и здравословен начин на живот.  Придобити знания, повишена информираност на учениците за психоактивните вещества и алкохола и въздействието върху растящия им организъм.  Повишаване на информираността на децата и учениците за тези заболявания и начините за предпазване. | Учебни заведения,  Лични лекари  Учебни заведения,  Лични лекари | В рамките на утвърдения бюджет на институциите  В рамките на утвърдения бюджет на институциите |
| **III. ОБРАЗОВАНИЕ. ОСИГУРЯВАНЕ НА РАВЕН ДОСТЪП ДО КАЧЕСТВЕНА ПРЕДУЧИЛИЩНО И УЧИЛИЩНО ОБРАЗОВАНИЕ** | | | | |
| 3.1. Образование, достъпно за всички деца. | 3.1.1 Прилагане на координационен механизъм за идентифициране и работа с необхванати и отпаднали от образователната система деца.  3.1.2.Обучение на учители за работа в мултикултурна среда. Формиране на нови умения, знания и компетентности  3.1.3. Извършване на проверки по сигнал за нарушаване на правата на детето в образователните институции | Постигнато по-добро и измеримо съответствие на стандартите за учебното съдържание със средствата за тяхното постигане.  Брой интегрирани обратно в образователната система отпаднали ученици.  Повишаване компетенциите и информираността на учителите. | Учебни заведения, Община Трявна,ДСП -Габрово  Учебни заведения, Община Трявна,ДСП -Габрово | В рамките на утвърдения бюджет на институциите  В рамките на утвърдения бюджет на институциите |
| 3.2. Подобряване условията за спорт в образователната система | 3.2.1. Подържане на спортната база, физкултурни салони, игрища в училищата и детски площадки. | Увеличен брой на децата с по-добра и безопасна спортна база | Община, училища | В рамките на утвърдения бюджет на институциите |
| 3.3. Подобряване на условията за достъп и обучението на децата със СОП в масовите училища | 3.3.1. Предоставяне на информация и консултации на родителите на деца със СОП за правата на децата и предлаганите социални услуги. | Разширяване на дейностите за ранно идентифициране и подкрепа за преодоляване на обучителни затруднения. | Учебни заведения, ЦПППО- Габрово | В рамките на утвърдения бюджет на институциите |
| 3.4 **Подпомагане на интегрираното обучение за децата от детските градини и училищата.** | 3.4.1.Осигуряване на ресурсни учители, допълнителен помощен персонал (придружители, лични асистенти) за подпомагане на интегрираното обучение за децата от детските градини и училищата. | Подобряване на включването на децата с увреждания. | Учебни заведения, ЦПППО- Габрово | В рамките на утвърдения бюджет на институциите |
| **IV. ПРАВООХРАНИТЕЛНА И СЪДЕБНА СИСТЕМА** | | | | |
| 4.1 Подобряване на законодателната рамка и на формите за превенция и подкрепа в случаи на насилие над дете | 4.1.1 Разпространение и популяризиране на различни информационни материали в училищата за гарантиране правата на децата, пострадали от престъпления, свидетели на престъпления и на децата правонарушители.  4.1.2. Осъществяване на ежемесечни дейности от съвместен Проект на Министерството на правосъдието и Министерството на образованието и науката „Съдебната власт - информиран избор и гражданско доверие. Отворени съдилища и прокуратури.“ | Разработен инструмент за оценка на риска от насилие | МКБППМН, РУП- Трявна,  ДСП- Габрово | В рамките на утвърдения бюджет на институциите |
| **4.2. Повишаване осведомеността**  **на обществото, децата и на техните семейства относно**  **правата на детето,**  **насилието над деца, за да се стимулира активното им участие в противодействие** | 1. Идентифициране на деца, жертви на насилие и насочването им към подходящи социални услуги и включване в консултативна програма; 2. Участие в местни и национални кампании по превенция на противообществените прояви, закрилата на децата, безопасност на движението, трафик на хора и сексуална злоупотреба.   4.2.3.Разпространение и популяризиране на различни информационни материали в училищата за превенция на насилието между и върху деца и разпространение на детска порнография. | Брой кампании.  Брой проучвания  Брой кампании.  Брой проучвания  Брой обхванати деца от мерките | МКБППНМ,  РУ-Трявна  РУ-Трявна,  Отдел „ЗД”-ДСП, МКБППМН,  Училищни  ръководства | В рамките на утвърдения бюджет на институциите  В рамките на утвърдения бюджет на институциите |
| 4.3. Експлоатация, злоупотребата с деца в интернет пространството | 1. Повишаване обществената информираност с цел предпазването на деца в онлайн среда; 2. Повишаване на информираността на родителите и ролята им в предпазването на деца в онлайн среда | Брой проведени училищни и извънучилищни инициативи  Брой обхванати деца и родители | Училищни  ръководства,  ОЗД-ДСП,  МКБППНМ,  РУ-Трявна, | В рамките на утвърдения бюджет на институциите |
| **V. НАСЪРЧАВАНЕ НА УЧАСТИЕТО НА ДЕЦАТА** | | | | |
| 5.1. Включване на децата в обучителни модули по различни теми | 5.1.1. Прилагане на насоки за изразяване и съобразяване с мнението на децата в процесите на вземане на решения.  5.1.2.Включване на всички желаещи ученици в управлението на община Трявна, чрез инициативата „Ден на отворените врати”. | Брой проведени училищни и извънучилищни инициативи  Брой обхванати деца | Община Трявна,  Учебни заведения | В рамките на утвърдения бюджет на институциите |
| 5.2. Консултации с деца, чиято основна задача е регистриране на мненията на децата, с фокус върху гарантирането на техните права и участието им при изграждане на политики | 5.2.1 Участие на ученическите съвети в училищата при разработване на политиката на съответното училище.  5.2.2. Участие на деца в риск при вземане на решения, засягащи техния живот. | Създадени възможности за детско участие.  Осигурено е правото на децата на мнение при вземане на решения за техния живот. | Училищни  ръководства  Педагогически  съветник  Община Трявна  Учебни заведения | В рамките на утвърдения бюджет на институциите |
| VI. СПОРТ, КУЛТУРА И дейности за свободното време | | | | |
| 6.1. Създаване на условия и възможности за участие в безплатни занимания с физически упражнения и спорт | 6.1.1 Подобряване на условията за спорт на децата в образователните институции.  6.1.2.Организиране на спортни дейности в масовите училища за оптимизиране на свободното време на учениците и организиране на спортни състезания, през учебно време и през ваканциите  6.1.3.Организиране и участие в Ученически игри през учебната 2017/ 2018 година.  6.1.4.Реализиране на общински спортен празник под надслов „Спорт за всички” под патронажа на кмета на града. | Подобряване на физическата и психическа дееспособност на децата.  Утвърждаване характера и самочувствието на децата, чрез средствата на спорта.  Подобряване на физическата и психическа дееспособност на децата. | Община Трявна, Ръководства на учебните заведения, спортни клубове  Община Трявна, Ръководства на учебни заведения, спортни клубове | В рамките на утвърдения бюджет на институциите  В рамките на утвърдения бюджет на институциите |
| 6.2. Насърчаване изявата на децата с изявени дарби | 1. Организиране и осигуряване на възможности за участие в конкурси, стимулиращи детското творчество и развитие на способностите на децата; 2. Подпомагане на деца с изявени дарби, съгласно Наредбата за условията и реда за осъществяване на закрила и за финансово стимулиране на деца и младежи с изявени дарби от община Трявна. | Реализиране на децата с изявени дарби.  Брой обхванати деца от мерките | Община Трявна  Ръководства на  учебните  заведения,  ДСП- ОЗД | В рамките на утвърдения бюджет на институциите |
| 6.3. Достъп на всички деца до културни дейности и дейности за свободното време | 1. Насърчаване на участието на всички деца в културни дейности и дейности за свободното време - детски градини, извънкласни дейности в училища, читалищни дейности. 2. Насърчаване участието на всички деца в занимания в областта на изкуството - извънкласни дейности в училища, школи, състави, клубове, курсове и кръжоци чрез мрежата на читалищата,образователни проекти . | Насърчаване посещението на всички деца в културни дейности и дейности за свободното време.  Повишаване на броя на обхванатите деца в извънкласни дейности и на образователните проекти за деца. | Община Трявна, училища, читалища, МКБППМН  Община Трявна, училища, читалища, МКБППМН | В рамките на утвърдения бюджет на институциите  В рамките на утвърдения бюджет на институциите |

**Ill. ОЧАКВАНИ РЕЗУЛТАТИ**

1. Разкриване на качествени и адекватни на потребностите социални услуги в общността.
2. Проследяване спазването на правата на децата.
3. Повишаване на родителския капацитет.
4. Укрепване капацитета на специалистите, предоставящи социални услуги.
5. База данни с възможности за обмен на информация между различните институции работещи с деца.
6. Насърчаване на отговорното / позитивното родителство.
7. Превенция на детското здраве - по-малко на брой деца болни от социално-значими заболявания.
8. Насърчаване спортната активност сред учащите.
9. Ефективна работа по Координационният механизъм.
10. Повишаване на информираността на децата с цел превенция от насилие и експлоатация.
11. Насърчаване участието на всички деца в културни дейности и дейности за свободното време.
12. Подпомагане на деца с изявени дарби.
13. Защита на личността, достойнството и безопасността на децата в интернет средата.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА: /СИЛВИЯ КРЪСТЕВА/**